Centrum  vedecko - technických  informácií  
 Slovenskej republiky

 Lamačská cesta 8/A,  812 23  Bratislava

Odborný seminár spoločnosti THOMSOM REUTERS 
správa zo zahraničnej služobnej cesty 

1. Účastníci ZPC:

•	Mgr. Marta Dušková , odborný pracovník projektu NITT SK, odbor elektronických informačných zdrojov
Centrum vedecko-technických informácií SR, Lamačská cesta 8/A, 811 04 Bratislava,
aktívna znalosť – anglický jazyk.
 
•	Mgr. Ľudmila Hrčková,  odborný pracovník projektu NITT SK, vedúca  odboru elektronických informačných zdrojov
Centrum vedecko-technických informácií SR, Lamačská cesta 8/A, 811 04 Bratislava,
aktívna znalosť – anglický jazyk.

•	Ing. Adriana Shearman, CSc., odborný pracovník projektu NITT SK, odbor transter technológií.
Centrum vedecko-technických informácií SR, Lamačská cesta 8/A, 811 04 Bratislava,
aktívna znalosť – anglický jazyk.

•	Mgr. Michal Sliacky, odborný pracovník projektu NISPEZ, Odbor elektronických informačných zdrojov
Centrum vedecko-technických informácií SR, Lamačská cesta 8/A, 811 04 Bratislava,
aktívna znalosť – anglický jazyk.

•	PhDr. Mária Žitňanská, odborný garant aktivity 1.1 projektu NISPEZ, námestníčka pre knižnično-informačnú činnosť CVTI SR, 
Centrum vedecko-technických informácií SR, Lamačská cesta 8/A, 811 04 Bratislava,
aktívna znalosť – anglický jazyk.

2. Zahraničná pracovná cesta:

Miesto:		
Rakúsko
Viedenská Univerzita, Rakúska ústredná knižnica pre fyziku, Viedeň
 
Termín a trvanie: 
16. mája 2012

3. Účel cesty:

Účasť na odbornom seminári usporiadanom fy Thomson Reuters v spolupráci, Rakúskou ústrednou knižnicou pre fyziku na Viedenskej univerzite vo Viedni.
Citačný index pre knihy, Expanzia regionálnych vedeckých časopisov a kritériá na zaradenie vedeckého časopisu do databáz Web of Knowledge, riešenia na hodnotenie výskumnej činnosti a plánované ponuky služieb fy Thomson Reuters (ďalej TR).

4. Náklady na cestu hradí:
Všetky náklady spojené s účasťou na podujatí je možné 100% hradiť z projektu NISPEZ, NITT SK

5. Rámcový program pobytu: 16.05. 2012

07.10 hod. 		odchod z Bratislavy (SK)  
07.30 hod. 		prechod hraníc 
10:00 hod. – 12:05 		 prednášky
12:05 hod. – 13:00 hod.	 panelová diskusia
13:00 hod. – 13:30 hod.	 obed
13:30 hod. – 15:00 hod	 prednášky
15:00 hod. – 15:30 hod.	 diskusia
15:30 hod.		 záver
15:30 hod.–  16:30 hod.	 individuálne konzultácie 
16:30 hod. – 17:00 hod.	 prehliadka ústrednej knižnice
18:00 hod.		 odchod z Viedne (AU)
19:30 hod.		 prechod hraníc
19:50 hod.		 príchod do Bratislavy
                          	
6. Stručný priebeh rokovania:

Odborný seminár bol zameraný na prezentáciu nových bibliometrických ukazovateľov na hodnotenie publikačnej činnosti hlavne pre oblasť sociálnych a humanitných vied, u ktorých prevažuje forma publikovania výsledkov výskumu najmä knižnou formou. Vzhľadom na to, že u kníh sa jedná o veľmi dôležitý zdroj vedeckej komunikácie, nemôžu byť vylúčené z procesu citačných analýz. 
Naplnením snahy Thomson Reuters o doplnenie obrazu o sledovaní smerov výskumu je zavedenie citačného indexu pre knihy (ďalej BCI), ako to predniesol v úvodnej prednáške pán Alain Frey, TR. Zdrojom sú knižné publikácie uvedené v zozname bibliografických odkazov v časopisoch registrovaných vo WoS v 2 indexoch – Prírodné vedy (40% knižných publikácií) a Social and Humanities Citation Index (60% knižných publikácií), vyžiadaním zoznamov knižných publikácií u príslušných vydavateľov vedeckej literatúry a v univerzitných tlačiach.
Citačný index pre knihy je prístupný prostredníctvom WoS Search. 
Súčasťou prezentácie boli konkrétne štatistické ukazovatele o ohlasoch na rakúske vedecké knižné publikácie (porovnanie s ostatnými krajinami, z hľadiska vedných odborov v kategorizácii podľa TR a porovnanie v rámci rakúskych univerzít) za obdobie od roku 2005 doteraz. 
Prednáška  pána Jamesa Testa, prezidenta pre rozvoj a vzťahy s vydavateľmi, spol. Thomson Reuters  priniesla informácie o tematických  okruhoch – v úvodnej fáze prednášky priblížil základnú charakteristiku a opis databázy Web of Science pracujúcej na platforme Web of Knowledge a sústredil sa na; 
Udržiavanie a rozširovanie WoS
t.j. popis základných výberových  kritérií  pre zaradenie časopisu do databáz indexovaných Thomson Reuters, napr., ktorými sú napr. publikačné štandardy a formálna stránka,  povinnosť mať označenie ISSN, v edičnej rade mať medzinárodné zastúpenie, predpokladá sa široká publikačná činnosť a ohlasy na publikačnú činnosť členov edičnej rady, publikovanie úplného textu alebo abstraktu v anglickom jazyku, zloženie a medzinárodné zastúpenie oponentov, obohatenie obsahu WoS,  na ktoré oblasti výskumu sa zameriava,  v čom sa líši od ostatných už zaradených časopisov, medzinárodné zastúpenie a rôznorodosť zastúpenia prispievajúcich autorov; tiež vysvetlil základné pojmy napr. čo je citačný index a na príkladoch uviedol spôsob jeho výpočtu; tzv. samocitácie vo vzťahu k časopisu a pod. 
Obsah WoS z hľadiska príspevkov na regionálnej úrovni 
zameral na definovanie najkvalitnejších medzinárodných a regionálnych časopisov registrovaných v citačnom indexe vedeckých časopisov SCI, v ktorých je viac ako polovica európskych a iba 2% časopisov USA.
Zastúpenie výsledkov rakúskeho výskumu vo WoS 
Citačný index pre knihy
ktoré majú 33%-tné zastúpenie medzi publikáciami, rovnaké ako články v časopisoch a články v konferenčných zborníkoch; zmienil sa o kritériách pre výber na zaradenie knihy do BCI; 
Ako je možné zlepšiť kvalitu časopisu a zvýšiť jeho impakt (vyjadrený citačným indexom časopisu  (ďalej JCI) 
Napr. prilákaním autorov s publikáciami s vysokým ohlasom a publikovaním článkov na atraktívne a aktuálne témy. 
Juan Gorraiz, vedúci Oddelenia bibliometrie, knižničných a archívnych služieb Viedenskej univerzity, vo svojej prednáške Issues with document types, hierarchical labels and citation counts in BKCI sumarizoval problémy spojené so zavedením BCI.
Kniha ako typ dokumentu: charakterizoval pohľad na knihu ako celok, kapitoly knihy, typy článkov publikovaných vo forme knihy, knižné publikácie vydávané ako série, zväzky, vydania knižných publikácií, neúplnosť autoritatívnych záznamov o všetkých autorov v knižnej publikácii a pod.).
Posudzovanie kvality na zaradenie knižnej publikácie do BCI na základe oponentúry expertmi z rovnakej oblasti – nedostatok expertov pre niektoré oblasti s následnou hrozbou ovplyvnenia hodnotenia; monografia vs. kniha. Zhrnul, že v súčasnej podobne BCI nie je vhodný na účely hodnotenia, čo v konečnom dôsledku v panelovej diskusii zdôrazňoval aj p. Hans-Dieter Daniel.
Na panelovej diskusii, moderovanej p. Wolfgangom Mayerom, vedúcim manažmentu pre e-zdroje, Knižničných a archívnych služieb Viedenskej univerzity, sa zúčastnili:
James Testa, vice prezident pre rozvoj a vzťahy s vydavateľmi, spol. Thomson Reuters; 
Susanne Weigelin-Schwiedrzik – prorektorka pre výskum a kariérny rast, Viedenská univerzita, 
Hans-Dieter Daniel – riaditeľ Hodnotiaceho pracoviska na Univerzite v Zurichu,
Juan Gorraiz – vedúci Oddelenia bibliometrie, knižničných a archívnych služieb Viedenskej univerzity

Celá ich diskusia bola zameraná na tému knižných publikácií v kontexte BCI, ich významu najmä pre sociálne a humanitné vedy, kritériách na výber a zaradenie knižných publikácií do BCI aj z hľadiská jazyka, v ktorom sú písané, problémy a návrhy/čiastočné na riešenie problémov, ktoré nastolil vo svojej prednáške p. Juan Gorraiz. 

Profesor Hans-Dieter Daniel zdôraznil hlavne aspekt hodnotenia, resp. výberu kníh obsahujúcich originálny výskum (na rozdiel od prehľadových knižných prác) v oblasti sociálnych a humanitných vied a vyjadril skepsu nad posudzovaním kvality takýchto publikácií skupinou expertov aj z dôvodu veľkej rôznorodosti takýchto publikácií. Ukazuje sa, že v súčasnosti BCI prináša a nastoľuje viac problémov, na ktoré zatiaľ neexistujú riešenia, prípadne navrhované sú diskutabilné. Ambíciou TR je riešenia i v rámci takýchto fór hľadať a identifikovať ďalšie potenciálne problémy súvisiace so zavádzaním BCI. 

V popoludňajšej prednáške týkajúcej sa riešení na hodnotenie výskumu a pripravovaná ponuka služieb od Thomson Reuters, p. Alain Frey diskutoval a na príkladoch uvádzal možnosti poskytované analytickým nástrojom InCites, vyvinutým na hodnotenie výsledkov výskumu založeného na publikáciách a ohlasoch na publikácie. Prezentoval možnosti jeho použitia v troch základných oblastiach: v profile výstupov výskumu; v celkovom porovnávaní a v profile inštitúcií a nastavení a harmonizácii údajov. Nakoľko údaje v databáze nie sú homogénne, čo sa týka bibliografických záznamov, je nutné ich opravovať a harmonizovať. To sa deje v spolupráci s inštitúciou, ktorá si tento nástroj zakúpi. Na hodnotenie profilu inštitúcie je možné dodať aj údaje, týkajúce sa financovania výskumu, resp., výskumných projektov a porovnávať finančnú efektívnosť a prínosy pre jednotlivé univerzity/inštitúcie v danej krajine.

Po oficiálnom ukončení nasledovala neoficiálna diskusia na prednesené témy a prehliadka Rakúskej ústrednej knižnice pre fyziku.
 
7. Odporúčané závery:
•	v rámci pracovných seminárov projektu NISPEZ podrobné oboznámenie používateľov  db na platforme WoK s opisom  základných výberových  kritérií  pre zaradenie časopisu do databáz indexovaných Thomson Reuters, 
•	v spolupráci s používateľmi BCI identifikovať ich skúsenosti so zavádzaním BCI do WoS,
•	nadviazať bližšiu spoluprácu pri hodnotení pracovísk vedy a výskumu s Oddelením bibliometrie, knižničných a archívnych služieb Viedenskej univerzity vo Viedni,
•	podrobnejšie sa oboznámiť s citačným indexom pre knihy a zhodnotiť jeho potenciálne využitie/zavedenie pri hodnotení publikačnej činnosti na Slovensku.

8.  Prehľad prinesenej dokumentácie a miesto jej uloženia
Propagačné materiály vydavateľstva Thomson Reuters: The Globalisation of Web of Science; Viewpoints; Web of Knowledge Backfiles; Journal selection process a Metadata and Full text library holding, sú dostupné u A. Sherman – NITT SK, M. Žitňanská – NISPEZ 

9. Osobitne vyhodnotený očakávaný prínos ZPC
nadviazanie kontaktov s účastníkmi odborného seminára, výmena skúseností pri práci s databázou WoS a hlavne s aplikáciou BCI 

10.  Spôsob zverejnenia výsledkov ZPC, prenos získaných informácií
Správa zo ZPC bude zverejnená na web stránke MŠVVaŠ SR a na intranete CVTI SR. Informácie z konferencie budú tlmočené ďalším pracovníkom inštitúcie a prostredníctvom osborných seminárov tlmočné užívateľom db WoS na platforme WoK v rámci projektu NISPEZ.

11. Súhlasíme so zverejnením správy na internete
12. Správu vypracovali: Dušková, Hrčková, Shearman, Sliacky, Žitňanská
13. Dátum: 17. mája 2012

14. Podpisy účastníkov služobnej cesty za projekt NISPEZ:

PhDr. Mária Žitňanská 		.....................v. r. .........................

Mgr. Michal Sliacky	 		.....................v. r. .........................

14. Podpisy účastníkov služobnej cesty za projekt NITT SK:

Mgr. Marta Dušková 		.....................v. r. .........................

Mgr. Ľudmila Hrčková		.....................v. r. .........................

Ing. Adriana Sherman, CSc.		.....................v. r. .........................

15. Správu zo ZPC schválil:

prof. RNDr. Ján Turňa, CSc. 		.....................v. r. .........................